ELNÖKI MEGNYITÓ BESZÉD. 
9 
1849-ben a négy fal között tartott előadások illustrálására kirándulások 
■vezetésére vállalkozott önkéntesen és ezen kirándulások vasárnapon át 
Páris környékén oly népszerűekké váltak, hogy az akadémia szépirodalmi 
tagjaiból is csatlakoztak, azok voltaképen szabad társalgások voltak a fölött, 
a mit a természet lapjain olvastak. A mint a Sorbonne-ba jött mint tanár, 
első volt, hogy mindent megnyitott és hozzáférhetővé tett a tanulónak, a 
szakembernek és az amateur-nek. Vonzó és világos előadása, melyben ész¬ 
leleteken alapuló meggyőződését határozottan fejezte ki, tanítványokat 
gyűjtött, nemcsak hazájából, de a külföldről is. A meggyőződés nyelvén 
szólott mindenkor és így magára vonta a figyelmet akár éltesebb kollegákkal 
állt szemben ú. m. Elie de BEAUMONT-nal, ki ellen védelembe vette Lyell 
elméletét, hogy a földön a változások előidézésére a most működő tényezők 
elegendők; vitatta ő ellenében a nummulitokat is, hogy azok a harmadkorhoz 
számítandók, vitatta végre a glecser-elméletet és az ember negyedkori vol¬ 
tát ; D’Archiac és CoQAUND-al vitatkozott a kréta-sistema felosztása felett ; 
máskor fiatal tudósokkal bocsátkozott szóba, ha ezek elégtelen tapasztalattal 
valami szögletes nézettel léptek fel. Bármily élénk volt is vitatkozása, soha 
sem sértett s ha nem sikerült valakit az ö nézetének megnyerni, akkor 
oda nyilatkozott, hogy végre eltérő felfogások is lehetnek. 
Nem mulaszthatom el az elhunytnak azon érdeméről megemlékezni, 
melylyel a nemzetközi geológiai kongressusokon tudta magát igen megked- 
veltetni. Az első ilyen kongressus Parisban volt 1878-ban s annak elnökévé 
választatott. A következő kongressuson Bolognában (1881) szintén nagyban 
szerepelt, úgy szintén megjelent még Berlinben is (1885), de már Londonba 
(1888) nem jött. Párisban, a kiállítás évében (1889), a geológiai társulat 
ugyan ötét választotta elnöknek, de csak azért jelent meg, hogy megköszönje 
e megtiszteltetést, de nem viselte. Egészségi állapota szívbaj fejlődése követ¬ 
keztében erősen meg volt rendülve. 
Hébert erős alkatú testén az arányosan kifejlett fej jóságos nyugodt 
kifejezéssel bírt, beszéde kellemes nemcsak hangja, hanem kitűnő articulá- 
tiojánál fogva is : ötét nem francziának is egészen könnyű volt megérteni. 
Az elnöki tisztet kitünően vitte. Salonjában épen oly jól éreztük magunkat, 
mint a kirándulásokon, s itt lehetetlen meg nem emlékezni páratlan ked- 
vességü nejéről, ki férjét minden későbbi kirándulásán kisérte, Budapestre 
is vele jött, s ki, miként Gaudry a búcsúztatásnál megjegyezte, férjével elfe¬ 
ledtette az öregséget és a legmeghatóbb ápolás után szelíden zárta le sze¬ 
meit. Ugyan ő kért meg, hogy mint elnök jelentsem be férjének mint 
egyik tagnak a kimultát, kit a halál 1890 april 8-án ragadott el családjá¬ 
tól, barátaitól és a tudománytól. 
